דוורפי סטיין

דוורפי סטיין (באנגלית: Dwarfie Stane) הוא מבנה תא קבורה מגליתי, החצוב מאבן חול אדומה, הממוקם בעמק שבמרכז האי הוי באיי אורקני שבצפון סקוטלנד בממלכה המאוחדת.

קבר זה יוצא דופן בשיטת בנייתו בשל דמיונו לקברים שהתגלו בדרום אירופה, לחופי הים התיכון. הקבר הוא קבר החדר היחיד שהתגלה באורקני שהוא חצוב בשלמותו בסלע ולא נבנה מסלעים. יחד עם זאת צורתו של החדר דומה לסגנון הקברים האחרים שהתגלו באורקני ושמקורם בתקופה הנאוליתית.

אורכו של המבנה 8.6 מטרים, רוחבו 4 מטרים וגובהו 2.5 מטרים. פתח חדר הקבורה מצוי בצידו המערבי ורוחבו מטר. הפתח היה חסום באבן שנפרצה ונמצאת כיום ליד המבנה. מעבר שאורכו 2.2 מטרים מוביל לשני חדרי קבורה שמידותיהם 1.7 מטרים על מטר. גובה המעבר והתאים - מטר אחד. 

שם האתר - אבן הגמדים, מתייחס לפולקלור מקומי על פיו נבנה המבנה כבית עבור גמדים. אגדות אחרות מציינות כי המבנה נבנה דווקא על ידי ענקים.

קישורים חיצוניים

אורקני: אתרים ארכאולוגיים
קבורה